मध्य प्रदेश के मुख्यमंत्री शिवराज सिंह चौहान ने बुधवार को यहां कहा कि राज्य को समृद्ध प्रदेश बनाना है, इसके लिए नागरिकों का सक्रिय सहयोग और भागीदारी आवश्यक है। उन्होंने कहा कि गरीबों के हालात बदलने के लिए ‘संबल’ योजना लाई गई है। राजधानी के मोतीलाल नेहरू स्टेडियम में स्वाधीनता दिवस समारोह में ध्वजारोहण कर परेड की सलामी लेने के बाद बुधवार को मुख्यमंत्री चौहान ने कहा, “नागरिकों के सक्रिय सहयोग और भागीदारी से समृद्ध मध्यप्रदेश का निर्माण होगा।”